**210/2019. (IX.23.) GVB sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatással kapcsolatos döntés meghozatalára” című előterjesztést, és az alábbi döntést hozza:

1. A Bizottság egyetért azzal, hogy a Sárosi Gy. utcában a 86 sz. főút felől 10 t súlykorlátozás kerüljön bevezetésre.
2. A Bizottság egyetért azzal, hogy a Tinódi L. S. utcában 30 km-es sebességkorlátozás kerüljön bevezetésre.
3. A Bizottság egyetért azzal, hogy a Váci M. u. 41-55. sz. előtti parkolóban a parkoló jelzőtábla alá kerüljön kihelyezésre személygépkocsi parkolást jelző kiegészítő jelzőtábla.
4. A Bizottság egyetért azzal, hogy a Kétrózsa közben egyirányúsítás kerüljön bevezetésre a Jégpince út felől a Homok út irányába.
5. A Bizottság felkéri a polgármestert, hogy a szükséges intézkedések megtételéről gondoskodjon.
6. A Bizottság javasolja, hogy az októberben megalakuló Közgyűlés első rendes ülésére készüljön előterjesztés az alábbi utcák egyirányúsításának vizsgálatára:
* Szatmár utca
* Szabó Miklós utca (és a környező utcák)
* Akacs Mihály utca (és a környező utcák)

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** 1.-5. pont: 2019. október 31.

 6. pont: az októberben megalakuló Közgyűlés első rendes ülése